नई दिल्ली। चीफ जस्टिस दीपक मिश्रा के खिलाफ एक बार फिर से सियासत गर्मा गई है। उपराष्ट्रपति वैंकेया नायडू के फैसले के खिलाफ अब कांग्रेस सुप्रीम कोर्ट पहुंच गई है। कांग्रेस के दो राज्यसभा सांसदों अमि याज्ञनिक और प्रताप सिंह बाजवा ने चीफ जस्टिस के खिलाफ महाभियोग प्रस्ताव लाने को लेकर सुप्रीम कोर्ट का दरवाजा खटखटाया है। मामले को कपिल सिब्बल समेत अन्य वकीलों ने जस्टिस चेलमेश्वर की कोर्ट में उठाया है।